Ma nemmeslay-d ɣef lḥif d lmizirya , neɣ lmenkkar nni i dtettmager tmetti taqbaylit , ad d-naf d akken ulac win i tezgel , d argaz neɣ d tameṭṭut . Ma nemmuqel ɣer tmeṭṭut d nettat i irefden taɛekkumt n uxxam ; ɣef waya ad d-naf belli tameṭṭut tsexzen akk iɣeblan-nni i tt-iḥuzzen deg wul-is; ama d ayen icudden ɣer lmeḥna n tudert n yal ass , neɣ d timḥeqranit n tmetti , ladɣa tamuɣli n wargaz ɣur-s ; imi ad t-id-naf yerra-tt mliḥ di rrif.Yeǧǧa-tt war azref ara iḥerzen tilelli-ines.